રાજકોટ શહેરમાં વધતી જતી ગુનાખોરી વચ્ચે સામા કાંઠાના એક ચાંદીના વેપારીને 26 લાખની ઉઘરાણી મુદ્દે જીયાણા ગામે બોલાવી માર મારી એસિડ પીવડાવી મોતને ઘાટ ઉતારી દીધાની ઘટના સામે આવતા કુવાડવા રોડ પોલીસે હત્યા અંગે ત્રણ શખ્સો સામે ગુનો નોંધી ધરપકડ કરતા પરિવારજનોએ મૃતદેહ સ્વીકાર્યો હતો સામા પક્ષે આરોપીને પણ છરીના ઘા ઝીંકાયા હોવાની રાવ સાથે હોસ્પિટલમાં દાખલ થતા તેની પણ ફરિયાદ નોંધવામાં આવી હતી.